SET ปิดเช้าลบ 2 จุด หลังสถานการณ์รัสเซีย-ยูเครน ยืดเยื้อ
SET ปิดเช้าลบ 2 จุด จากความยืดเยื้อและความรุนแรงที่มากขึ้นในเหตุการณ์รัสเซียโจมตียูเครน ส่วนแนวโน้มช่วงบ่ายคาดผันผวน ให้แนวรับ 1,685 จุด แนวต้าน 1,695 จุด
2 มี.ค. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ปรับตัวลงเล็กน้อย สอดคล้องกับตลาดหุ้นอื่นในภูมิภาคเอเชีย จากความยืดเยื้อและความรุนแรงที่เพิ่มขึ้นในรัสเซียและยูเครน ส่งผลให้ราคาสินค้าโภคภัณฑ์ปรับตัวสูงขึ้น เป็นบวกต่อหุ้นกลุ่มพลังงาน แต่จะเป็นลบต่อเงินเฟ้อ และการเติบโตของเศรษฐกิจโลกที่อาจชะลอตัวลง
สำหรับแนวโน้มการลงทุนช่วงบ่ายคาดผันผวน จากรัสเซียเร่งระดับความรุนแรง เพื่อสร้างแต้มต่อในการเจรจากับยูเครน ซึ่งนอกจากจะเป็นผลให้เกิดการเก็งกำไรในหุ้นกลุ่มพลังงาน และน้ำมันปาล์มแล้ว หุ้นที่ต้องระวัง คือหุ้นกลุ่มที่ใช้ก๊าซธรรมชาติและน้ำมันเป็นต้นทุน เช่น SCC, PTTGC และกลุ่มโรงไฟฟ้าขนาดเล็ก (SPP) เป็นต้น
โดยให้แนวรับที่ 1,685 จุด และแนวต้านที่ 1,695 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 5,796.16 ล้านบาท ปิดที่ 148.00 บาท เพิ่มขึ้น 10.50 บาท
BANPU มูลค่าการซื้อขาย 3,304.52 ล้านบาท ปิดที่ 11.90 บาท เพิ่มขึ้น 0.60 บาท
KBANK มูลค่าการซื้อขาย 2,717.91 ล้านบาท ปิดที่ 161.00 บาท ลดลง 2.00 บาท
BBL มูลค่าการซื้อขาย 2,517.33 ล้านบาท ปิดที่ 134.50 บาท ลดลง 2.50 บาท
PTT มูลค่าการซื้อขาย 2,368.58 ล้านบาท ปิดที่ 40.00 บาท เพิ่มขึ้น 1.00 บาท